Eksabikaasad Aniston ja Pitt taasühinesid heategevuse nimel
Eile jõudsid avalikkuse ette esimesed kaadrid Anistoni ja Pitti erilisest ülesastumisest - ekskaasad osalesid omaaegse hittkomöödia "Fast Times At Ridgemont High" stsenaariumi virtuaalsel ettelugemisel. Viimati jagas endine staaripaar ekraani 2001. aastal komöödiasarja "Sõbrad" kaheksandal hooajal.
Aastatel 2000-2005 abielus olnud Jennifer (50) ja Brad (56) särasid Daily Maili teatel ühisprojektis rahuolust ja rõõmust. Sestsaadik, kui purunes Pitti abielu Angelina Joliega, on nende suhted taas soojenenud. Heategevuslik ettelugemine jõuab ekraanidele 17. septembril.